1930 йылдың 23 ноябрь айында сыға. Гәзит заман рухына ярашлы  «За пятилетку» тип атала.  Үҙенең штатын һәм  статусын һаҡлап, гәзит исемен һуңыраҡ ике тапҡыр үҙгәртә. 1953 йылдың май айынан алып 1956  йылдың август айына тиклем ул  «Сталинское знамя» тип атала, ә инде 1956 йылдың 5 авгусында «Стерлитамакский рабочий» исеме аҫтында сыға.. 1960 йылдың сентябрь айында  ҡала йәмәғәтселеге «Стерлитамакский рабочий» гәзитенең 30- йыллығын киң билдәләй.  Ләкин был байрамдан һуң ете йыл үткәс, гәзитте сәйәси конъюнктура буйынса  «ҡартайталар». СССР Бөйөк Октябрь социалистик революцияһының 50 - йыллығын байрам итергә әҙерләнә һәм 1967 йылдың 7 апрелендә  КПСС -тың ҡала комитеты бюроһы ултырышында «Стерлитамакский рабочий»  гәзите  «Рабочий, Солдат и Крестьянин» большевик листовкаһын дауам иттереүсе тип иҫәпләнә, «тимәк, „Стерлитамакский рабочий“ гәзитенә  хәҙер билдәләнгәнсә, 37 йыл түгел, ә май айында 50 йыл тула». Был дата хәҙерге көнгә тиклем гәзиттең титулында күрһәтелә.